Nimi kui osa kultuurist iseloomustab midagi laiemat kui ainult selle kandjaid või tema vanemaid. Nimest loetakse välja ajastule omase mõttelaadi, moevoolusid, maailmapilti ja iidoleid. Ameerika kolleeg tõi hea näite 19. sajandi sisserändajatest. Kõik saabunud Oscarid olnud rootslased. Mitte et seda nime mujal ei tuntud, aga  Rootsis oli tol sajandil troonil kolm populaarset Oscarit, keda rootslased armastasid. 19. sajandil kandsid Eestis mitmed väärikaid inimesed, üks neist koguni suure Narva vabriku direktor, eesnime Napoleon. Mis te arvate, millal ja kelle auks need nimed pandi? Ära arvasite. Laulva revolutsiooni ajal sündis Eestis palju Edgareid. Ega iidolite vastu saa. Ja vast pole vajagi.